-«Արևելյան եկեղեցիներ»-ը վերջին երեք տարիների ընթացքում գաղթականների անսպասելի խնդրի առջև է կանգնել։ Սա «Արևելյան եկեղեցիներ»-ի մաս կազմող երեք եկեղեցիների համար էլ մեծ խնդիր է։ Այդ մարդիկ թողել են ամեն ինչ և արտագաղթել։ Նրանց ապաստանյալ ենք անվանում, որովհետև նրանց նպատակը Թուրքիայում հաստատվելը չէ, այլ ԱՄՆ, Կանադա, Ավստրալիա և Եվրոպա գաղթելն է։ Թուրքիայում մնում են անքան, մինչև ՄԱԿ-ն ընդունի իրենց դիմումները։ Նրանց համար անշուշտ հեշտ չէ ապրել մի երկրում, որի մշակույթը, լեզուն չգիտեն։ Այս սպասողական իրավիճակը երբեմն երեք-չորս տարի է տևում։ Այդ ընթացքում նրանց երեխաները չեն կարողանում դպրոց հաճախել, կրթությունը կիսատ թողած ուսանողները չեն կարողանում աշխատանք գտնել, քանի որ աշխատանքի արտոնություն չեն կարողանում ստանալ։ Այս խնդիրն առկա է ոչ միայն ուսանողների, այլ բոլոր չափահասների համար։ Այդ մարդիկ իրենց միջոցներով են բնակարանի վարձ վճարում, ուստի աշխատանքի հարցում լուրջ խնդիրներ են ունենում։ Ապրում են այն թաղամասերում, որտեղ բնակարանները համեմատաբար մատչելի են, աղքատ կենսապայմաններում են․․․